CELEX: 32017R1971
Language: sl
Date: 2017-10-26 00:00:00
Title: Izvedbena uredba Komisije (EU) 2017/1971 z dne 26. oktobra 2017 o uvrstitvi določenega blaga v kombinirano nomenklaturo

31.10.2017   
               
               
                  SL
               
               
                  Uradni list Evropske unije
               
               
                  L 281/11
               
            IZVEDBENA UREDBA KOMISIJE (EU) 2017/1971
      z dne 26. oktobra 2017
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 26. oktobra 2017
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor
            
            
               Generalni direktorat za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Elektronska naprava (t. i. polprevodniški pogon (SSD)) z dimenzijami približno 100 × 70 × 7 mm, velikosti 2,5 palca ter kapacitete 128 GB.
                     Gre za polprevodniško elektronsko pomnilniško napravo, ki temelji na polprevodniški arhitekturi in ima bliskovni pomnilnik za trajno pomnjenje ter dinamični bralno-pisalni pomnilnik (DRAM).
                     Ima vmesnik za serijski priključek visoke tehnologije (SATA), ki omogoča vgradnjo v stroj za avtomatsko obdelavo podatkov in se uporablja kot notranja naprava za shranjevanje podatkov.
                     (glej sliko) (*1)
                     
                  
                  
                     8471 70 98 
                  
                  
                     Uvrstitev opredeljujejo splošni pravili 1 in 6 za razlago kombinirane nomenklature, opomba 5 (C) k poglavju 84 ter besedilo oznak KN 8471 , 8471 70  in 8471 70 98 .
                     Naprava ima objektivne značilnosti, kot so vmesnik SATA, velikost in oblika, ki so značilne za naprave, ki se uporabljajo zlasti v strojih za avtomatsko obdelavo podatkov (AOP). Neposredno jo je mogoče povezati s centralno enoto za obdelavo podatkov in je sposobna sprejemati ali oddajati podatke v obliki, ki je uporabna za sistem. Uvrstitev pod tarifno številko 8523  kot polprevodniška naprava za trajno pomnjenje je zato izključena.
                     Izdelek je zato treba uvrstiti pod tarifno številko KN 8471 70 98  kot druge pomnilne enote za stroje za avtomatsko obdelavo podatkov.
                  
               
            
         
            (*1)  Slika je samo informativne narave.